הכפר של סנטה קלאוס

הכפר של סנטה קלאוס (בפינית: Joulupukin Pajakylä) הוא אתר בפינלנד, שבו כביכול, מתגורר סנטה קלאוס. האתר ממוקם בדיוק על החוג הארקטי, 8 ק"מ מרובניימי ו-2 ק"מ משדה התעופה של רובניימי. לפי המסורת, מקום מגוריו של סנטה קלאוס והסדנא שלו הם באזור הקוטב הצפוני. ערים שונות במדינות השוכנות בסמוך לקוטב ניסו לאורך השנים למתג עצמן כערים שבהן מתגורר סנטה קלאוס, כדי למשוך תיירים. עם ערים אלה נמנות נורת' פול שבאלסקה (שפירוש שמה הוא "הקוטב הצפוני"), אומאנאק שבגרינלנד, דרובאק שבנורווגיה, מורה שבשוודיה, וקורווטונטורי ורובניימי שבפינלנד. פרנסיה של האחרונה, השוכנת בסמוך לחוג הארקטי, השכילו להקים אתר תיירותי המוקדש לסנטה קלאוס. האתר כולל את "לשכתו של סנטה קלאוס", בה ניתן לפגוש באדם המחופש בדמותו, סניף דואר שדברי הדואר הנשלחים ממנו נחתמים בחותמת מיוחדת, חנויות מזכרות, וכן אטרקציות תיירותיות כמזחלות כלבים, מזחלות איילים (התייחסות למזחלת האיילים של סנטה) ואופנועי שלג. בסמוך לכפר נמצא פארק השעשועים "פארק סנטה". קישורים חיצוניים אתר האינטרנט הרשמי של הכפר של סנטה קלאוס (באנגלית) אתר האינטרנט הרשמי של הכפר של סנטה קלאוס (בפינית) אתר האינטרנט הרשמי של הכפר של סנטה קלאוס (בגרמנית) אתר האינטרנט הרשמי של הכפר של סנטה קלאוס (בצרפתית) אתר האינטרנט הרשמי של הכפר של סנטה קלאוס (בספרדית) אתר האינטרנט הרשמי של הכפר של סנטה קלאוס (באיטלקית)